
JĒKABPILS NOVADA PAŠVALDĪBA
JĒKABPILS NOVADA DOME
Reģistrācijas Nr.90000024205
Brīvības iela 120, Jēkabpils, Jēkabpils novads, LV – 5201
Tālrunis 65236777, fakss 65207304, elektroniskais pasts pasts@jekabpils.lv
LĒMUMS
Jēkabpils novadā

27.08.2026. (protokols Nr.16, 18.punkts)						Nr.527

Par grozījumiem 25.11.2021. domes lēmumā Nr.504 “Par nolikuma "Nolikums par kārtību, kādā nevalstiskās organizācijas iesniedz pieteikumus projektu līdzfinansēšanai" apstiprināšanu”

Jēkabpils novada pašvaldībā ar 2021. gada 25. novembra Jēkabpils novada domes lēmumu Nr. 504 “Par nolikuma "Nolikums par kārtību, kādā nevalstiskās organizācijas iesniedz pieteikumus projektu līdzfinansēšanai"  apstiprināšanu” apstiprināts nolikums par to, kā nevalstiskajām organizācijām tiek piešķirts finansējums, kad nevalstiskās organizācijas iesniedz pieteikumus projektu līdzfinansēšanai.
Pašvaldību likuma 5. pantā noteikts, ka pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi. Brīvprātīgo iniciatīvu izpildes kārtību nosaka un finansējumu nodrošina pašvaldība.
Izskatot nolikumu un procesu, kā ikdienā tiek administrēts līdzfinansējuma piešķiršanas process, ir nepieciešams izdarīt nelielus precizējumus nolikumā un nolikuma pielikumos.
Pamatojoties uz Pašvaldību likuma 5. pantu, 10. panta pirmās daļas 21. punktu, 50. panta pirmās daļu, Valsts pārvaldes iekārtas likuma 72. panta pirmās daļas 2. punktu,73.panta pirmās daļas 4.punktu, Publiskas personas finanšu līdzekļu un mantas izšķērdēšanas novēršanas likuma 2. panta pirmo daļu, ņemot vērā Finanšu komitejas 13.08.2026. lēmumu (protokols Nr.10),
Jēkabpils novada dome nolemj:

1. Izdarīt nolikumā "Nolikums par kārtību, kādā nevalstiskās organizācijas iesniedz pieteikumus projektu līdzfinansēšanai", kas apstiprināts ar Jēkabpils novada domes 2021. gada 25. novembra lēmumu Nr. 504 “Par nolikuma "Nolikums par kārtību, kādā nevalstiskās organizācijas iesniedz pieteikumus projektu līdzfinansēšanai"  apstiprināšanu”, šādus grozījumus:  
1.1.  Izteikt 8.5. apakšpunktu jaunā redakcijā:
“8.5.  projektiem, kuriem piešķirts cits Pašvaldības finansējums;”
1.2.  Papildināt ar 8.8. apakšpunktu, izsakot šādā redakcijā: 
“8.8.  projektiem, kuros plānotas darbības vai pasākumi, kas vērsti pret valsts un pašvaldības drošības vai ārpolitikas interesēm, pauž atbalstu starptautiski sankcionētiem režīmiem, agresorvalstīm, vai piedalīšanos pasākumos tajās (t.sk. pretēji Ārlietu ministrijas aicinājumiem un ceļojuma brīdinājumiem), vai citas darbības, kas kaitē pašvaldības vai valsts reputācijai;”
1.3.  Mainīt 8.8. apakšpunkta numerāciju uz 8.9. un izteikt to jaunā redakcijā:
“8.9.  NVO, kura sniegusi nepatiesu informāciju.”
1.4. Izteikt nolikuma 1. un 2. pielikumu jaunā redakcijā.
2. Kontroli par lēmuma izpildi veikt izpilddirektoram.

Pielikumā: Nolikums par kārtību, kādā nevalstiskās organizācijas iesniedz pieteikumus projektu līdzfinansēšanai uz 6 lapām.


Sēdes vadītājs
Domes priekšsēdētājs		                                                                               R.Ragainis

Pinne 26008262

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

JĒKABPILS NOVADA PAŠVALDĪBA
JĒKABPILS NOVADA DOME
Reģistrācijas Nr.90000024205
Brīvības iela 120, Jēkabpils, Jēkabpils novads, LV – 5201
Tālrunis 65236777, fakss 65207304, elektroniskais pasts pasts@jekabpils.lv


Nolikums par kārtību, kādā nevalstiskās organizācijas iesniedz 
pieteikumus projektu līdzfinansēšanai

Izdoti saskaņā ar likuma “Par pašvaldībām” 
41.panta pirmās daļas 2.punktu, 
Valsts pārvaldes iekārtas likuma 72.panta pirmās daļas 2.punktu, 
73.panta pirmās daļas 1. un 4.punktu, 

 
I. Vispārīgie jautājumi
1. Nolikums par kārtību, kādā nevalstiskās organizācijas iesniedz pieteikumus projektu līdzfinansēšanai (turpmāk – Nolikums) nosaka, kā Jēkabpils novada pašvaldība (turpmāk - Pašvaldība) piešķir līdzfinansējumu nevalstisko organizāciju (biedrības, nodibinājumi) (turpmāk - NVO) projektiem:
1.1. kurus  plānots pieteikt Eiropas Savienības projektu konkursiem vai citu/ārējo personu līdzekļiem, pēc to apstiprināšanas.
1.2. kuri guvuši atbalstu no Eiropas Savienības projektu konkursiem vai citu/ārējo personu līdzekļiem.
2. Līdzfinansējumu piešķir pašvaldības budžetā NVO atbalstam paredzēto finanšu līdzekļu ietvaros, pamatojoties uz NVO pieteikumu (1. pielikums).
3. Līdzfinansējums tiek ieskaitīts NVO bankas kontā kredītiestādē.
4. Projektu līdzfinansējuma pieteikumus var iesniegt NVO, kuru juridiskā adrese ir Jēkabpils novadā.  
5. NVO projekta līdzfinansējuma pieteikumu iesniedz Pašvaldībā Brīvības ielā 120, Jēkabpilī, Jēkabpils novadā vai ar drošu elektronisko parakstu elektroniski uz pasts@jekabpils.lv. 

II. Līdzfinansējuma piešķiršanas nosacījumi
6. Pašvaldība līdzfinansējumu piešķir sekojošā kārtībā un apjomā:
6. projektiem, kuru izpildes termiņš ir gads vai īsāks,  10 % no  1.1. un 1.2.apakšpunktā minēto projektu attiecināmajām izmaksām, bet nepārsniedzot 5000 euro vienā kalendārajā gadā;
6.  projektiem, kuru izpildes termiņš ir ilgāks par gadu, 10 % no 1.1. un 1.2.apakšpunktā minēto projektu attiecināmajām izmaksām, bet nepārsniedzot 5000 euro vienā kalendārajā gadā;
6.2. vienai NVO gada laikā ne vairāk kā diviem līdzfinansējuma projektiem, tajā skaitā ievērojot 6.1. un 6.2.apakšpunktā noteikto.
7. Projekta aktivitātēm jānotiek Jēkabpils novadā vai projekta mērķgrupai jābūt Jēkabpils novada iedzīvotājiem.
8. Pašvaldības līdzfinansējumu nepiešķir:
8.1. NVO, kuras nav savlaicīgi nokārtojušas līdzšinējās finanšu un atskaišu saistības ar Pašvaldību;
8.2. projektiem, kuri neatbilst Nolikuma prasībām;
8.3. iepriekšējos gados realizētiem projektiem;
8.4. projektiem, kam ir peļņas gūšanas raksturs;
8.5. projektiem, kuriem piešķirts cits Pašvaldības finansējums;
8.6. projektu neattiecināmajām izmaksām;
8.7. projektiem, kuri tiek līdzfinansēti 100% apmērā no Eiropas Savienības vai citu ārējo personu līdzekļiem;
8.8. projektiem, kuros plānotas darbības vai pasākumi, kas vērsti pret valsts un pašvaldības drošības vai ārpolitikas interesēm, pauž atbalstu starptautiski sankcionētiem režīmiem, agresorvalstīm, vai piedalīšanos pasākumos tajās (t.sk. pretēji Ārlietu ministrijas aicinājumiem un ceļojuma brīdinājumiem), vai citas darbības, kas kaitē pašvaldības vai valsts reputācijai
8.9. NVO, kura sniegusi nepatiesu informāciju.

III. Projektu mērķu prioritātes
9. Tiek noteiktas šādas projektu mērķu prioritātes: 
9.1. sociālās atstumtības riskam pakļauto iedzīvotāju grupu integrācijas, cilvēktiesību un  dažādības veicināšana;
9.2. patriotiskā audzināšana bērniem un jauniešiem;
9.3. jauniešu sociāli ekonomiskā izaugsme, konkurētspēja un iekļaušanās sabiedrībā;
9.4. veselīga dzīvesveida un drošas novada vides attīstības veicināšana;
9.5. vides objektu izveide, vides aizsardzības un labiekārtošanas pasākumu organizēšana;
9.6. reemigrantu sociāli ekonomiskā izaugsme, konkurētspēja un iekļaušanās sabiedrībā;
9.7. pilsoniskas sabiedrības veidošana un atbalsts;
9.8. lauku teritoriju attīstības veicināšana.

IV. Projektu vērtēšana un Domes lēmuma pieņemšanas kārtība
10. Iesniegtos pieteikumus un to atbilstību Nolikumam izvērtē ar Jēkabpils novada domes (turpmāk - Dome) lēmumu izveidota Darba grupa 10 darba dienās. Ja kāds darba grupas loceklis pārstāv pretendentu, kurš iesniedz pieteikumu, tad viņam nav tiesību piedalīties vērtēšanā.
11. Darba grupa ir lemttiesīga, ja tās sēdē piedalās vairāk nekā puse no Darba grupas.
12. Līdzfinansējums tiek piešķirts pieteikumu iesniegšanas secībā. 
13. Līdzfinansējumu piešķir budžetā paredzēto līdzekļu ietvaros. 
14. Pēc pieteikumu izvērtēšanas Darba grupa sagatavo Domes lēmuma projektu. Lēmumā par līdzfinansējuma piešķiršanu tiek norādītas projektā veicamās aktivitātes un to mērķis, piešķirtā līdzfinansējuma summa. 
15. Lēmumu par līdzfinansējuma piešķiršanu vai atteikumu pieņem Dome. Domes lēmumu iesniedz Pašvaldības Juridiskajā nodaļā līguma noslēgšanai par līdzfinansējuma piešķiršanu (2. pielikums).
16. Līguma par līdzfinansējuma piešķiršanu NVO noslēgšanas kārtība:
16.1. Nolikuma 1.1. apakšpunktā noteiktajā gadījumā līgums par līdzfinansējumu tiek noslēgts 3 (nedēļu)  laikā pēc projekta apstiprināšanas dokumentu saņemšanas Pašvaldībā;
16.2. Nolikuma 1.2. apakšpunktā noteiktajā gadījumā līgumu par līdzfinansējuma piešķiršanu NVO jānoslēdz ne vēlāk kā 3 (trīs) nedēļu laikā no  Domes lēmuma pieņemšanas dienas.
17. Atskaiti (3. pielikums) par finanšu līdzekļu izlietojumu un projektā sasniedzamo mērķu rezultātiem NVO iesniedz Pašvaldībā Brīvības ielā 120, Jēkabpilī, Jēkabpils novadā, vai ar drošu elektronisko parakstu elektroniski uz pasts@jekabpils.lv, mēnesi pēc projekta noslēguma.   
18. Atzīt par spēku zaudējušiem:
18.1. Nolikumu par kārtību, kādā nevalstiskās organizācijas iesniedz pieteikumus projektu līdzfinansēšanai (apstiprināts ar Jēkabpils pilsētas domes 02.10.2019. lēmumu Nr.469);
18.2. Nolikumu "Atbalsts vietējo iniciatīvu projektiem" (apstiprināts ar Viesītes novada domes  21.11.2019. lēmumu Nr.18. prot.Nr.15.);
18.3. Nolikumu "Krustpils novada pašvaldības atbalsts nevalstisko organizāciju projektiem" (apstiprināts ar Krustpils novada domes 19.12.2018. lēmumu protokols Nr. 14, 8. punkts).

 
Jēkabpils novada domes priekšsēdētājs		                                        R.Ragainis



1. Pielikums
pie Jēkabpils novada domes nolikuma 
„Nolikums par kārtību, kādā nevalstiskās organizācijas iesniedz 
pieteikumus projektu līdzfinansēšanai”
Jēkabpils novada pašvaldības  
  NVO PIETEIKUMS LĪDZFINANSĒJUMAM

	Pieteicējas nevalstiskās organizācijas rekvizīti: 

		Nosaukums: 

	

	Reģistrācijas Nr.:

	

	Juridiskā adrese: 
 
	

	Saziņas tālrunis,
elektroniskais pasts, mājaslapa (ja ir):
	

	Bankas rekvizīti:

	

	Vadītāja amats, vārds, uzvārds:
	




	Projekta nosaukums
	


	Projekta realizēšanas laika termiņš (no – līdz)
	

	Projekta kopējais finansējums (EUR):
	

	Projekta galvenais finansējuma avots un  tā apmērs (EUR):
	

	No Pašvaldības pieprasāmais projekta līdzfinansējums (EUR):
	



	Kurai pašvaldības noteiktajai mērķa prioritātei (vienai) atbilst konkrētais pieteikums:
	

	Projektā plānotās  aktivitātes un īss to apraksts
	

	Projektā iesaistītā mērķa grupa, norādot: 
1) iesaistīto dalībnieku skaitu;
2) sabiedrisko labumu guvušās iedzīvotāju grupas un plānoto skaitu
	

	Iesniedzamie pielikumi
	1. Projekta realizēšanas Līguma kopija;
2. Projekta izdevumu tāme;
3. Citi dokumenti pēc iesniedzēja ieskatiem.



Ar savu parakstu apliecinu, ka pieteikuma anketā sniegtā informācija atbilst patiesībai. 

Nevalstiskās organizācijas vadītāja paraksts:  
______________________     vārds, uzvārds                        
2.Pielikums
pie Jēkabpils novada domes nolikuma 
„Nolikums par kārtību, kādā 
nevalstiskās organizācijas iesniedz 
pieteikumus projektu līdzfinansēšanai”
LĪGUMS
Jēkabpils novada pašvaldība, Reģistrācijas Nr.90000024205, adrese Brīvības iela 120, Jēkabpilī, Jēkabpils novadā,  tās domes _____________ personā, turpmāk tekstā - MAKSĀTĀJS, no vienas puses un
__________, Reģistrācijas Nr.________, juridiskā adrese: _____________, __________ personā, turpmāk tekstā saukts - SAŅĒMĒJS, no otras puses, katrs atsevišķi un abi kopā saukti arī Puses, ņemot vērā Jēkabpils novada domes ________. lēmumu _________________, noslēdza Līgumu par sekojošo:
1. MAKSĀTĀJS pārskaita SAŅĒMĒJAM _________ euro (_______ eiro 00 centi) ar mērķi: ________________________________.
2. Līguma 1.punktā minētais finansējums ir paredzēts Jēkabpils novada domes _______.saistošajos noteikumos Nr.___ „__________________” budžeta klasifikācijas kods: 08.400.04, ekonomiskās klasifikācijas kods: 3263).
3. MAKSĀTĀJS __________ euro (________________eiro un 00 centi) izmaksā pārskaitot uz SAŅĒMĒJA kontu ______________________ šādā kārtībā, 10 (desmit) dienu laikā pēc Līguma  abpusējas noslēgšanas.
4. SAŅĒMĒJS apņemas izlietot saņemtos finanšu līdzekļus saskaņā ar piešķirtajiem un Līgumā norādītajiem mērķiem.
5. SAŅĒMĒJS MAKSĀTĀJAM sniedz atskaiti par piešķirto finanšu līdzekļu izlietojumu norādītajiem mērķiem (līguma pielikums), pievienojot attaisnojošo dokumentu kopijas (līgumus, aktus, rēķinus u.c.). Atskaite par izlietojumu jāiesniedz 20 dienu laikā pēc visu projekta pasākumu vai aktivitāšu noslēguma, bet ne vēlāk kā līdz attiecīgā kalendārā gada 15. decembrim. Neizlietotais finansējums jāatmaksā Pašvaldībai septiņu dienu laikā pēc atskaites apstiprināšanas. Ja Saņēmējs piešķirto finansējumu nav izlietojis pilnībā, tad viņam ir pienākums līdz attiecīgā gada 15.decembrim (ieskaitot) atmaksāt Maksātājam neizlietoto finansējuma daļu. Ja Saņēmējs piešķirto finansējumu izlietojis neatbilstoši finansējuma pieteikumā norādītajam mērķim, tad Saņēmējam ir pienākums septiņu dienu laikā pēc atskaites aptiprināšanas dienas, bet ne vēlāk kā līdz attiecīgā kalendārā gada pēdējai darba dienai.
6. SAŅĒMĒJS maksā līgumsodu 5% apmērā no finansējuma summas, gadījumā, ja finansējums tiek izlietots pretēji Līguma mērķiem.
7. Līgums ir spēkā līdz pušu saistību pilnīgai izpildīšanai. PUSES var pārtraukt līgumu par to rakstiski informējot SAŅĒMĒJU.
8.SAŅĒMĒJS ir atbildīgs par zaudējumiem un kaitējumu, kas tiek nodarīts MAKSĀTĀJAM un trešajām personām veicot darbības, kas noteiktas Līguma 1.punktā.
9. Līgums sastādīts un parakstīts 2 eksemplāros, pa vienam eksemplāram katrai pusei. Abiem eksemplāriem ir vienāds juridiskais spēks.
10.Pušu paraksti

MAKSĀTĀJS:                              		SAŅĒMĒJS:
Jēkabpils novada pašvaldība              ________________
Reģistrācijas Nr. 90000024205             Reģistrācijas Nr.     
Brīvības iela 120, Jēkabpilī,                  Juridiskā adrese:
A/S SEB banka, kods UNLALV2X 	   Konts:     
Konts LV87UNLA 0009013130793     Tālr., epasts:   
                                              
_______________ / ____________/                 ___________________ /_____________/
3.Pielikums
pie Jēkabpils novada domes nolikuma 
„Nolikums par kārtību, kādā 
nevalstiskās organizācijas iesniedz 
pieteikumus projektu līdzfinansēšanai”

Jēkabpils novada pašvaldības
PIEŠĶIRTĀ FINANSĒJUMA  IZLIETOJUMA  ATSKAITE

Saskaņā ar  20__.gada ___.  _______________ finansēšanas lēmumu Nr. ____
(finansējuma saņēmēja nosaukums, reģistrācijas Nr., adrese)
no ___. gada ____. ___________ līdz ___. gada __. _______ ir īstenojusi projektu _____________________________________________________________________ 

1. Projekta pieteikumā noteiktie mērķi un uzdevumi :
 Sasniegti pilnībā                 
 Sasniegti daļēji, jo____________________________________________________________
 Nav sasniegti, jo______________________________________________________________     
2. Jēkabpils novada pašvaldības (JNP) piešķirtie finanšu līdzekļi EUR ____ ir izlietoti sekojoši: 

	Nr.
p.
k.
	Izmaksu apliecinošā dokumenta nosaukums (maksājuma uzdevuma nr., kases izdevumu ordera nr., ja izmaksa veikta avansā  –  avansa norēķina nr.)
	Summa (EUR)
	Par ko maksāts (norāda iesniegtā projekta tāmes izdevumu pozīciju)

	
	
	
	

	
	
	
	


Pavisam kopā izlietoti EUR______ (summa vārdiem).  
3. Pievienotas izmaksu apliecinošo dokumentu kopijas:
_____________________________________________________________________

4. Pievienota Projekta līdzfinansējuma izlietojuma satura atskaite uz vienas A4 lpp.    

Projekta vadītājs_______________________________ ________________
(vārds, uzvārds)                                     (paraksts) 	

Apstiprinu, ka Jēkabpils novada pašvaldības pārskaitītie līdzekļi projekta realizācijas gaitā izlietoti atbilstoši tiesību aktiem un projektā paredzētajiem mērķiem. Ar projektu saistītā finanšu dokumentācija tiks saglabāta – 

(finansējuma saņēmēja nosaukums, reģistrācijas Nr., adrese)

5 gadus no šīs atskaites iesniegšanas Jēkabpils novada pašvaldībā.

_______________________________________ 	_____________________
	(finansējuma saņēmēju pārstāvošās personas vārds, uzvārds) 	(paraksts)

20__. gada ____. _________________
Atskaiti iesniegt Jēkabpils novada pašvaldībā, tālrunis uzziņām 26008262.

